Inštitut Transpersonalne Psihologije (ter predavatelji, inštruktorji ter zunanji sodelavci) ne igra v življenju slušateljev/ic Akademije TCT bistvene vloge. Z drugimi besedami povedano, ne organiziramo nekih družabnih srečanj (razen morda novoletne zabave za vsako generacijo sproti, če sploh), ne usmerjamo in ne pogojujemo slušateljev s pridigami, skrivnimi iniciacijami, zaprtimi lekcijami ipd. in ne vežemo slušateljev/ic nase. Ravno nasprotno. Podpiramo in spodbujamo individualnost in unikatnost vsakega posameznika in življenje povsem neodvisno od Inštituta. Nudimo torej določana znanja in veščine, kaj pa iz tega slušatelji ustvarijo sami, je odvisno od njih. Naš pristop je pot napredka s pomočjo razsikovanja sebe in samospoznaje (in s tem prevzemanja odgovornosti zase, prek procesa ozaveščanja, soočanja/čutenja, poglabljanja realnosti in napredka); vsakdo izmed nas lahko namreč napreduje sam, po svoji unikatni poti in v svojem ritmu. Za to ne potrebujemo inštitucij, organizacij in zgradb iz opeke in lesa. Vse, kar potrebujemo za napredek imamo že v sebi, in šole nam ne morejo dati več, kot lahko iz sebe naredimo sami. Primarno okolje za vaš napredek, osebni in duhovni razvoj s pomočjo našega Programa ostaja vaša primarna ali sestavljena družina, delovno okolje in vaše vsakdanje življenje, ne pa predavalnice in seanse v okviru Inštituta. Za osebni in duhovni napredek je, na koncu koncev, vsak odgovoren izključno sam.